
[bookmark: TextBodyBegin]Eiropas Parlaments,
–	ņemot vērā Komisijas Deleģēto regulu (C(2025)06376),
–	ņemot vērā Komisijas 2025. gada 22. septembra vēstuli, kurā tā lūdz paziņot, ka Parlaments neizteiks iebildumus pret deleģēto regulu,
–	ņemot vērā Reģionālās attīstības komitejas 2025. gada 14. oktobra vēstuli Komiteju priekšsēdētāju konferences priekšsēdētājam,
–	ņemot vērā Līguma par Eiropas Savienības darbību 290. pantu,
–	ņemot vērā Eiropas Parlamenta un Padomes Regulu (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai[footnoteRef:1], un jo īpaši tās 113. pantu un 114. panta 6. punktu, [1:  	OV L 231, 30.6.2021., 159. lpp., ELI: http://data.europa.eu/eli/reg/2021/1060/oj.] 

–	ņemot vērā Reglamenta 114. panta 6. punktu,
–	ņemot vērā Reģionālās attīstības komitejas ieteikumu lēmumam,
–	ņemot vērā to, ka netika izteikti iebildumi Reglamenta 114. panta 6. punkta trešajā un ceturtajā ievilkumā noteiktajā termiņā, kurš beidzās 2025. gada 21. oktobrī,
A.	tā kā ir jānodrošina iespēja dalībvalstīm vidusposma pārskatīšanas kontekstā veikt jēgpilnu pārplānošanu un koncentrēt resursus uz Regulā (ES) 2021/1060 noteiktajām jaunajām stratēģiskajām Savienības prioritātēm, Komisija saskaņā ar Eiropas Parlamenta Reglamenta 170. pantu 2025. gada 4. aprīlī iesniedza pieprasījumu piemērot steidzamības procedūru savam priekšlikumam regulai, ar ko attiecībā uz īpašiem pasākumiem stratēģisku problēmu risināšanai vidusposma pārskatīšanas kontekstā groza Regulas (ES) 2021/1058 un (ES) 2021/1056[footnoteRef:2]; tā kā Komisija minēto priekšlikumu izklāstīja Reģionālās attīstības komitejas 2025. gada 9. aprīļa sanāksmē; [2:  	COM(2025/0123) final.] 

B.	tā kā Reģionālās attīstības komiteja 2025. gada 5. maija sanāksmē nolēma atbalstīt pieprasījumu un saskaņā ar Reglamenta 170. panta 5. punktu piemērot steidzamības procedūru, kā rezultātā tika pieņemta Eiropas Parlamenta un Padomes Regula (ES) 2025/1914[footnoteRef:3], [3:  	Eiropas Parlamenta un Padomes Regula (ES) 2025/1914 (2025. gada 18. septembris), ar ko groza Regulas (ES) 2021/1058 un (ES) 2021/1056 attiecībā uz īpašiem pasākumiem stratēģisku problēmu risināšanai vidusposma pārskatīšanas kontekstā (OV L, 2025/1914, 19.9.2025., ELI: http://data.europa.eu/eli/reg/2025/1914/oj).] 

C.	tā kā Komisijas Deleģētā regula ir vajadzīga, lai nodrošinātu saskaņotību un konsekvenci starp Regulu (ES) 2021/1060 un konkrētus fondus reglamentējošām regulām (ERAF/Kohēzijas fonda, ESF+ un TPF regulām) un atbilstīgi Regulai (ES) 2025/1914 spētu īstenot grozītos un jaunieviestos konkrētos mērķus, ko panāktu, Regulas (ES) 2021/1060 I pielikumam pievienojot attiecīgas intervences jomas, un līdz ar to tās varētu izmantot programmu īstenošanā un ziņošanā par izpildi,
1.	paziņo, ka tas neizsaka iebildumus pret deleģēto regulu;
2.	uzdod priekšsēdētājai šo lēmumu nosūtīt Padomei un Komisijai.

